Dave Cousins

David Joseph Cousins (født Hindson; 1940–2025) var grunnlegger av, leder, gitarist, sanger og den fremste låtskriveren i den engelske gruppen Strawbs, som ble dannet i 1964. Han studerte arkeologi, ren matematikk og tok hovedfag i statistikk fra Universitetet i Leicester. Han etablerte i 1991 St. David's Research innen statistisk analyse, og spesialiserte seg etter hvert på medieanalyse og konsesjonssøknader for radio. Cousins var aktiv som musiker i Strawbs og trioen Acoustic Strawbs fram til avskjedskonserten under festivalen Fairport's Cropredy Convention 11. august 2023.

 Karriere 
 Musiker 
Banjo var lenge hovedinstrumentet til Cousins, og han tok mål av seg til å bli blant verdens fremste på dette instrumentet. Etter at han hadde turnert midt på 1960-tallet i Europa med flere av de fremste amerikanske utøverne på banjo, slo han fra seg den ambisjonen. Da Strawbs beveget seg bort fra bluegrass til folk, folkrock og progressiv rock, byttet han ut banjoen med akustisk gitar. På slutten av 1960-tallet turnerte han i Europa som gitarist for Leonard Cohen og Joni Mitchell. Han ble mye brukt som studiomusiker (gitar og banjo) rundt 1970. 

Strawbs hadde sine mest aktiv år fra 1969 til 1979, da de tok en pause etter å ha spilt inn 15 album. Cousins samlet bandet på ny i 1983, og bandet ga ut flere nye album. Cousins opptrådte i perioder (1979–2002) som akustisk duo med Brian Willoughby, og fra 2002 var han en del av trioen Acoustic Strawbs sammen med Willoughby (til august 2004), Dave Lambert og Chas Cronk (fra september 2004).

 Politisk engasjert 
Mange av Cousins tekster inneholder sterke politiske uttrykk, som eksempelvis «The Battle», «The Hangman and the Papist», «New World» og «Beside the Rio Grande». Katolikken Cousins var sterkt kritisk til den britiske politikken i Nord-Irland, og i 1974 ble låtskrivingen hans tatt opp i det britiske parlamentet, etter at flere aviser krevde forbud mot en del av sangene til Strawbs (hovedsakelig «The Hangman and the Papist» og «Part of the Union»), som de karakteriserte som «samfunnsnedbrytende». Forslaget fikk ikke flertall, men en sterkt forarget Cousins valgte å gå i «eksil» i USA og Canada i flere år. Det politiske engasjementet hans var på nytt tydelig da Strawbs i 2008 kom med albumet The Broken Hearted Bride, som er basert på historien bak terrorangrepet i London i juli 2005.

 Radio og lyrikk 
I tillegg til karrierer i musikk og som statistikker, var han svært aktiv innen drift av kommersiell radio. Han arbeidet som produsent for Danmarks Radio fra 1969 til 1973, der han laget ukentlige programmer om britisk popmusikk. I 1979 ble han tilsatt som programdirektør for Radio Tees i Middlesbrough. Han fikk tilsvarende stilling ved radiostasjonen Devon Air i Exeter i 1981, og ble administrerende direktør der i 1984. Etter at Devon Air ble oppkjøpt av GWR Group i 1991 mistet Cousins jobben, og han konsentrerte seg fra da av om å søke radiokonsesjoner. I løpet av årene 1991-1999 vant han 11 konsesjoner i England. Størst glede gav han uttrykk for da han fikk konsesjonen i Exeter for selskapet Gemini Radio (Orchard Media) i november 1993. Han etablerte og ledet plate- og medieselskapet Witchwood Records.

Cousins ga ut diktsamlingen The Bruising of Hearts 1993, og han har blitt oversatt til nynorsk av Arnt Birkedal i To veker sist sommar 1999. I 2010 publiserte han Secrets, Stories & Songs, en bok med hans samlede lyrikk, der han også forteller historiene bak disse diktene.     

Cousins gav i 2014 ut selvbiografien Exorcising Ghosts Strawbs & Other Lives (331 + 18 sider) på Witchwood Media Limited.     

 Diskografi 
 Soloartist 
 Two Weeks Last Summer (1972)
 Old School Songs (1979) (med Brian Willoughby)
 The Bridge (1994) (med Brian Willoughby)
 Hummingbird (2002) (med Rick Wakeman)
 Wakeman and Cousins "Live 1988" (2005) (med Rick Wakeman)
 High Seas (2005) (med Conny Conrad)
 The Boy In The Sailor Suit (2007)
 Secret Paths (2008)
 Duochrome (2008) (med Ian Cutler) opptak fra USA-turne mars 2008

 Strawbs 
 Strawbs (1969)
 Strawberry Music Sampler No. 1 (1969) (nyutgitt på CD i 2002)
 Dragonfly (1970)
 Just a Collection of Antiques and Curious (1970)
 From the Witchwood (1971)
 Grave New World (1972)
 Bursting at the Seams (1973)
 All Our Own Work (1973) (med Sandy Denny – innspilling fra 1967)
 Hero and Heroine (1974)
 Early Strawbs (1974) (Strawbs og Dragonfly, utgave i Canada)
 Ghosts (1974)
 Nomadness (1975)
 Deep Cuts (1976)
 Burning for You (1977)
 Deadlines (1978)
 The Best of The Strawbs (1978) (samling, dobbel LP)
 Don't Say Goodbye (1987)
 Preserved Uncanned (1991) (innspillinger fra 1966–1967 (nominert til Grammy)
 Ringing Down the Years (1991)
 A Choice Selection (1992) (samling)
 Greatest Hits Live (1993) (innspilling 1990, finnes også som video)
 Strawbs in Concert (1995) (innspillinger i BBC fra 1973 og 1974)
 Heartbreak Hill (1995) (innspilling fra 1978)
 Halcyon Days (1997) (samling over 2 cd-er)
 Concert Classics (1999) (innspilling fra 1977)
 Blue Angel (2002) (bygd over soloalbumet The Bridge fra 1994)
 Deja Fou (2004)
 Strawbs Live at Nearfest 2004 (2005)
 Recollection (2006) (opptak fra 1970)
 A Taste of Strawbs (2006) (boks med 4 CD-ar, innspillinger fra 1966 til 2006)
 NY' 75 (2007), (innspilling fra New York (1975))
 Lay Down With The Strawbs (2008) (innspilling fra 2006)
 The Broken Hearted Bride (2008)
 Dancing to the Devil's Beat (2009)
 Strawbs at the BBC (2010) (2 CD-er)
 Sandy Denny and the Strawbs: All Our Own Work: The Complete Sessions (2010) 
 40th Anniversary Celebration (2010) (Vol. 1: 2 CD-er Strawberry Fayre (med bl.a. Sonja Kristina Linwood, Rick Wakeman, Fire, Zeus, Cathryn Craig og John Ford) og Vol. 2: Rick Wakeman & Dave Cousins (CD+DVD))
 Hero and Heroin In Ascencia (2011)
 Acoustic Gold (2011)

 Acoustic Strawbs 
 Baroque and Roll (2001)
 Full Bloom (2005) (innspilling gjort på konsert 4. august 2004)
 Painted Sky (2005)

 DVD-er 
 Complete Strawbs: The Chiswick House Concert (2002)
 Strawbs Live in Tokyo DVD, plus Grave New World, the movie (2003) 
 Acoustic Strawbs Live in Toronto (2004)
 Acoustic Strawbs – live at Hampton Court (2009)

 Bibliografi 
 The Bruising of Hearts (Dave Cousins lyrikk) (1993)
 Secrets, Stories and Songs (Dave Cousins samlede lyrikk, 384 sider) (2010) 

 Referanser 

 Eksterne lenker 



 Strawbs' offisielle nettsted
 Witchwood Records' offisielle nettsted 

Kategori:Engelske sangere
Kategori:Engelske gitarister
Kategori:Engelske låtskrivere
Kategori:Banjoister
Kategori:Britiske statistikere
Kategori:Engelske lyrikere
Kategori:Personer fra Hounslow